CELEX: 32006R0600
Language: mt
Date: 2006-04-18 00:00:00
Title: 600/2006/KE: Regolament tal-Kummissjoni (KE) Nru 600/2006 tat- 18 ta’ April 2006 dwar il-klassifikazzjoni ta' ċerti merkanziji fin-Nomenklatura Maqgħuda

28.11.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               342
            
         REGOLAMENT TAL-KUMMISSJONI (KE) Nru 600/2006
   tat-18 ta’ April 2006
   dwar il-klassifikazzjoni ta' ċerti merkanziji fin-Nomenklatura Maqgħuda
   IL-KUMMISSJONI TAL-KOMUNITAJIET EWOPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura ta’ l-istatistika u tariffarja u dwar it-Tariffa Doganali Komuni (1), u partikolarment l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, jeħtieġ li jiġu adottati miżuri li jirrigwardaw il-klassifikazzjoni ta' l-oġġetti riferiti fl-Anness ma' dan ir-Regolament.
            
         
               (2)
            
            
               Ir-Regolament (KEE) Nru 2658/87 stipula r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kull nomenklatura oħra li hi kompletament jew parzjalment ibbażata fuqha jew li żżid xi sottodivizjoni addizzjonali magħha u li hi stabbilita permezz ta' dispożizzjonijiet Komunitarji speċifiċi, bil-ħsieb ta’ l-applikazzjoni ta’ tariffa jew miżuri oħra dwar il-kummerċ merkantili.
            
         
               (3)
            
            
               Skond dawn ir-regoli ġenerali, il-merkanziji deskritti fil-kolonna 1 tat-tabella ppreżentata fl-Anness għandhom ikunu kklassifikati taħt il-kodiċi NM indikata fil-kolonna 2, bis-saħħa tar-raġunijiet ippreżentati fil-kolonna 3.
            
         
               (4)
            
            
               Hu xieraq li jkun stiplulat li informazzjoni tat-tariffa li torbot li nħarġet mill-awtoritajiet tad-dwana ta' l-Istati Membri rigward il-klassifikazzjoni ta' merkanzija fin-Nomenklatura Magħquda iżda li mhijiex skond dan ir-Regolament tista', għal perjodu ta' tliet xhur, tkompli tkun evokata mid-detentur, skond l-Artikolu 12 tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità (2).
            
         
               (5)
            
            
               Il-miżuri previsti f’dan il-Regolament huma skond l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   L-oġġetti deskritti fil-kolonna 1 tat-tabella imniżżla fl-Anness għandhom ikunu kklassifikati fi ħdan in-Nomenklatura Magħquda taħt il-kodiċi tan-NM indikat fil-kolonna 2 ta' dik it-tabella.
   Artikolu 2
   Informazzjoni tariffarja li torbot maħruġa mill-awtoritajiet tad-dwana ta' l-Istati Membri, li mhijiex skond dan ir-Regolament, tista' tkompli tiġi evokata għal perjodu ta' tliet xhur skond l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, nhar it-18 ta’ April 2006.
      
         
            Għall-Kummissjoni
         
         Laszlo KOVACS
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1. Ir-Regolament kif emendat mir-Regolament (KE) Nru 486/2006 (ĠU L 88, 25.3.2006, p. 1).
   
      (2)  ĠU L 302, 19.10.1992, p. 1. Regolament kif finalment emendat bir-Regolament tal-Parlament Ewropew u tal-Kunsill (KE) Nru. 648/2005 (ĠU L 117, tas-4.5.2005, p. 13).
   
      ANNESS
      
                  Deskrizzjoni
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Prodott li jikkonsisti f’likwidu bla sediment, aħmar skur u bla ragħwa. Għandu qawwa alkoħolika ta’ 16 % bil-volum, bejn wieħed u ieħor, li minnhom, skond l-analiżi tal-laboratorju, mill-anqas nofsu ma jsirx mid-distillazzjoni ta’ l-inbid.
                  Il-prodott jinkiseb mill-għeneb magħsur li waqt il-fermentazzjoni jiżdidulu z-zokkor (zokkor ta’ oriġini botanika differenti minn dik ta' l-għeneb) u l-alkoħol etiliku li jinkiseb mill-qamħirrum.
                  Valuri tal-parametri differenti:
                  
                              —
                           
                           
                              :
                           
                           
                              total tal-kontenut taz-zokkor
                           
                           
                              :
                           
                           
                              169,7 g/l
                           
                        
                              —
                           
                           
                              :
                           
                           
                              aċidu ċitriku
                           
                           
                              :
                           
                           
                              1,4 g/l
                           
                        
                              —
                           
                           
                              :
                           
                           
                              aċidu tartariku
                           
                           
                              :
                           
                           
                              1,4 g/l
                           
                        
                              —
                           
                           
                              :
                           
                           
                              aċidu tat-tuffieħ
                           
                           
                              :
                           
                           
                              0,2 g/l
                           
                        
                              —
                           
                           
                              :
                           
                           
                              aċidu aċetiku
                           
                           
                              :
                           
                           
                              0,3 g/l
                           
                        It-togħma tal-prodott hi ħelwa, kemmxejn qarsa, ta’ ħarr, aromatika, u kemmxejn imħawra.
                  Il-prodott hu intenzjonat għall-konsum dirett bħala xarba. Huwa ppreżentat fi fliexken li jesgħu 0,75 l.
               
               
                  2206 00 59 
               
               
                  Il-klassifikazzjoni hija determinata permezz tad-dispożizzjonijiet tar-Regoli Ġenerali 1u 6 għall-interpretazzjoni tan-Nomenklatura Magħquda, b’Nota Addizzjonali 5(ċ) għall-Kapitlu 22 u l-kliem tal-kodiċi 2206 00  u 2206 00 59  tan-NM.
                  Il-prodott jibqa’ klassifikat f’subtitlu 2206  anke meta msaħħaħ bl-alkoħol minħabba li jżomm il-karattru ta’ prodott li jaqa’ f’dan is-subtitlu (ara n-Noti ta’ Spjega SA għal subtitlu 2206 ).
                  Il-prodott ma jistax ikun ikklassifikat bħala inbid ieħor f’ subtitlu 2204  minħabba l-livelli għolja ta’ aċidu ċitriku u zokkor, li jbiddlu l-karattru ta’ inbid ta’ l-għeneb magħsur f’subtitlu 2204 .
                  Il-test tan-Noti ta’ Spjega SA għal subtitlu 2204 , par.1, punt(4), jiddeskrivi inbejjed għad-deżerti (jew likur) kif f’xi każijiet imsaħħin biż-żieda ta’ l-alkoħol. Madankollu, il-prodott ma jistax ikun meqjus bħala inbid likur skond l-iskop tas- subtitlu 2204  minħabba li skond in-Nota Addizzjonali 5 (ċ) għall-Kapitlu 22 hija aċċettata biss iż-żieda ta’ prodott li jinkiseb mid-distillazzjoni ta’ l-inbid.